สวัสดี​ค่ะ พอดีหนูคลอดลูกได้ประมาน4จะเข้า5เดือนแร้วค่ะพอดีหนูฝังยาคุมกำเนิดไม่เปนประจำเดืนไป3เดือนพอถึงวันที่22ธันวาคมกลับมาเปนประจำเดือน แต่ไม่หยุดจนถึงวันที่27ยังไม่หยุด หนูอยากรุ้ว่าจะเปนไรใหมค่ะ
สวัสดีค่ะ การใช้ยาฝังคุมกำเนิดนั้นเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงแต่อย่างไรก็ตามเลือดที่มาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเกิน 7 วัน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องเบื้องต้นทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง